Publication: Magyar Közlöny
Issue: MK-2011-108 (Year: 2011, Number: 108)
Era: contemporary
Section: „1. számú mellélet a 228/2004. (VII. 30) Korm. rendelethez
Paragraph Index: 883

b) „Hajtóanyagok”: 1. az ENSZ „UN 1.1" osztályába tartozó bármely szilárd hajtóanyag”, amelynek elméleti specifikus impulzusa (szabványos feltételek között) több mint 250 másodperc a nem fémezett vagy több mint 270 másodperc az alumíniumozott kompozíciók esetében; 2. az ENSZ „UN 1.3.” osztályába tartozó bármely szilárd „hajtóanyag”, amelynek elméleti specifikus impulzusa (szabványos feltételek között) több mint 230 másodperc a nem halogénezett, 250 másodperc a nem fémes kompozíciók, és 266 másodperc a fémes kompozíciók esetében; 3. „hajtóanyagok”, amelyek erõállandója nagyobb, mint 1200 kJ/kg; 4. „hajtóanyagok”, amelyek 38 mm/s stabil egyenes vonalú égési sebességet képesek fenntartani szabványos feltételek között (késleltetett egyes szál formájában mérve) 68,9 bar (6,89 MPa) nyomáson és 294 K (21 °C) hõmérsékleten; 5. elasztomerrel módosított, öntött, kétbázisú „hajtóanyag” (EMCDB), amelynek nyújthatósága maximális nyomáson, 233 K (–40 °C) hõmérsékleten az 5%-ot meghaladja; 6. bármely egyéb „hajtóanyag”, amely az ML8. fejezet a) pontja alatt meghatározott összetevõt tartalmaz; 7. az EU közös katonai listájában máshol nem említett, kifejezetten katonai felhasználásra tervezett „hajtóanyagok”;

Source: https://magyarkozlony.hu/hivatalos-lapok/6bdc1f4e6f811d70a0285737b4752a566d6e1d23/dokumentumok/c90ded8e90ae5c2961ce9faf9a6986ab47287ddd/letoltes